Man se arm geamputeer in voerbandDie toneel waar die man se arm by die fabriek in Cato Ridge, KwaZulu-Natal, geamputeer is Foto: ER24 ŉ 32-jarige man se arm is Dinsdag geamputeer nadat dit in ŉ voerband by ŉ bemesting- en komposfabriek in Cato Ridge in KwaZulu-Natal beland het. “Die voerband het reeds die man se arm geamputeer toe paramedici by die toneel opgedaag het,” het Pieter Rossouw, woordvoerder van ER24, in ŉ verklaring gesê. “Hy het ook erge weefselskade aan sy skouer opgedoen.” Die man is na Hillcrest privaat hospitaal geneem vir verdere behandeling. Hy is in ŉ kritieke, maar stabiele toestand. Die oorsaak van die ongeluk is nog nie bekend nie.